Iljusjin Il-4

Iljusjin Il-4 (NATO-kallenavn: «Bob») var et sovjetisk bombefly utviklet av Iljusjin. Il-4 var basert på DB-3 og fløy første gang 21. mai 1939. Flyet hadde opprinnelig betegnelsen DB-3F og fikk først betegnelsen Il-4 fra mars 1942. Il-4 var sammen med forgjengeren DB-3 de viktigste langtrekkende bombeflyene Sovjetunionen hadde og utgjorde ved slutten av den andre verdenskrig tilsammen 86%«Soviet Combat Aircraft of the Second World War» bind 2 (ISBN 1-85780-084-2), s.103 av alle langtrekkende bombefly sovjetunion hadde tilgjengelig.

 Beskrivelse 
Il-4 skilte seg fra tidligere DB-3 ved et nytt og mer strømlinjeformet skrog, nye vinger med større vingeareal. Nye og mer moderne produksjonsmetoder ble tatt i bruk og flyet fikk et enklere drivstoffsystem, med antall drivstofftanker redusert til seks tanker, samt en rekke andre forbedringeringer. Il-4 ble utstyrt med to nyutviklede M-88 motorer som hadde en ytelse på 1 000 hk hver, og fra 1941 med to oppgraderte M-88B på 1 100 hk hver. Bestykningen besto av tre 7,62 mm mitraljøser, hvorav den ene i et bevegelig tårn. Denne ble byttet ut med en 12,7 mm mitraljøse i et oppgradert tårn i 1942.

Bruksland

Republikken Kinas flyvåpen 24 fly

Finlands flyvåpen 11 fly av typen DB-3M og 4 fly av typen DB-3F (Il-4)
 Det nasjonalsosialistiske Tyskland
Luftwaffe

Sovjetunionens flyvåpen
Sovjetunionens marines flyvåpen

 Spesifikasjoner 
 Tekniske data  Mannskap 4 Lengde 14,8 m  Vingespenn 21,44 m Høyde 4,2 m Vingeareal 66,7 m²  Vekt (uten last)  6 000 kg Vekt (maksimalt) 10 000 kg  Motor 2 × M-88B (2 × 1 100 hk)  Ytelser  Maksimal hastighet 410 km/t Rekkevidde 2 600 km Marsjhøyde 10 000 m  Klatrefart 270 m/min BevæpningMaskingeværer3 × ShKAS, 7,62 mm 

 Referanser 

 Eksterne lenker 
 Wigs Palette-fargelegging 

Iljushin Il-04
Iljusjin Il-04
Kategori:Tomotors propelldrevne luftfartøy
Kategori:Iljusjin-luftfartøy
Kategori:Luftwaffe (Wehrmacht)